ཡ་ཙི་རྫོང་མི་དམངས་མང་ཚོགས་ཀྱི་ཁྲོད་དུ་བོད་སྨན་གསོ་བཅོས་བྱེད་ཐབས་ལ་རྨང་གཞི་བརྟན་པོ་ཞིག་ཡོད་པ་དང་དེ་ལ་སྟབས་བདེ་ཕན་ཐོགས་ཀྱི་ཁྱད་ཆོས་ལྡན་ལ།ལྷག་པར་དུ་རྒྱུན་མཐོང་གི་ནད་དང་འབྱུང་སླ་བའི་ནད།དལ་བའི་རང་བཞིན་ཅན་གྱི་ནད་བརྟག་བཅོས་སྐོར་ལ་གཞན་དང་མི་མཐུན་པའི་ཁྱད་ཆོས་ལྡན།རང་སྨན་ཁང་གི་བོད་སྨན་གྱི་སྨན་སྣའི་ཐོན་ཁུངས་ཕུན་སུམ་ཚོགས་པ་དང་ལོ་རྒྱུས་ཀྱི་རྒྱུན་རིང་བའི་བོད་སྨན་གྱི་གཞུང་ལུགས་ལ་བསྟེན་ནས་ཆེད་ལས་ཚན་ཁག་འཛུགས་བསྐྲུན་བྱེད་པར་ནུས་ཤུགས་བསྐྱེད་པ།རྒྱུན་མཐོང་གི་ནད་དང་འབྱུང་སླ་བའི་ནད་ཀྱིས་བཅོས་ཐབས་ལ་བོད་ཀྱི་གསོ་བ་རིག་པའི་གཞུང་ལུགས་སློབ་སྦྱོང་ཁྲོད་དུ་སྔོག་འདོན་དང་ཞིབ་འཇུག་མང་དུ་བྱས་པ་མ་ཟད་ཉམས་མྱོང་ཕྱོགས་བསྡོམས་བྱས་ཏེ།བོད་སྨན་གྱི་སྔར་ཡོད་ཐོན་ཁུངས་ཡོངས་སུ་བེད་སྤྱོད་བྱས་པ་བརྒྱུད་ནས་སྔ་རྗེས་སུ་བོད་ཀྱི་གསོ་བ་རིག་པའིལག་རྩལ་གསར་བ་དང་བཅོས་ཐབས་གསར་བ་༢༠ལྷག་དར་སྤེལ་བཏང་བ་མ་ཟད་སྲོལ་རྒྱུན་གྱི་བརྟག་བཅོས་ལག་རྩལ་དག་ཚན་ཁག་སོ་སོ་རུ་རྒྱ་ཁྱབ་ཏུ་བཀོལ་སྤྱོད་བྱེད་བཞིན་ཡོད་པས་བོད་སྨན་གྱི་ཞབས་ཞུའི་ཆུ་ཚད་མཐོ་རུ་བཏང་ཡོད།དེ་མིན་རྒྱ་ཆེན་རོང་འབྲོག་མང་ཚོགས་ཀྱི་ནད་འགོག་ཚེ་བསྲིངགི་་རེ་འདུན་དང་དམིགས་ནས་དེང་རབས་གསོ་རིག་གི་སྔོན་འགོག་རིག་པར་ཟུང་འབྲེལ་སྒོས་བོད་ཀྱི་གསོ་བ་རིག་པའི་ཁྱད་ཆོས་དང་ལྡན་པའི་ནད་མེད་ཚེ་བསྲིང་རིག་པ་དང་བོད་ཀྱི་དཔྱད་ཀྱི་བཅོས་ཐབས་གཙོ་བོར་བྱས་ནས་ལུས་ཁམས་གསོ་བའི་ཇུས་གཞི་གཏན་འབེབས་བྱས་པ་མ་ཟད།རྫོང་ཁོངས་ཡོངས་སུ་རྒྱུན་མཐོང་གི་ནད་དང་འབྱུང་སླ་བའི་ནད་གཞི་གསོ་བཅོས་བྱ་ཚུལ་ཁྱབ་གདལ་དང་གོང་འཕེལ་བཏང་ཏེ་དལ་བའི་རང་བཞིན་གྱི་ནད།ཡིད་འཛིན་གྱི་ནུས་པ་ཞན་པ་དང་གཉིད་ཆུང་བ།ཟས་ཀྱི་དང་གཞན་པ་བཅས་ལ་གཞན་དང་མི་མཚུངས་བའི་གསོ་བཅོས་ནུས་པ་ལྡན།